Tekstas darbinis, parengtas Kauno arkivyskupijos  misijų (YMM) komandos rūpesčiu pagal Vatikano rekomenduotas homilijas ( <http://www.october2019.va/en/mmsott2019/la-guida.html>)

Vertė Jovita Demskytė

**Trečiosios YMM savaitės homilijos**

**2019 M. SPALIO 17 D.**

**XXVIII EILINIO LAIKOTARPIO SAVAITĖ, KETVIRTADIENIS**

[**ŠV. IGNOTAS ANTIOCHIETIS, VYSKUPAS, KANKINYS**](https://lk.katalikai.lt/10-17/sv-ignotas-antiochietis)**. PRIVALOMAS MINĖJIMAS**

Rom 3, 21–30

Ps 130, 1b–6ab

Lk 11, 47–54

Paulius užbaigia savo pristatymą Rom 1, 18 – 3, 20 dramatišku pareiškimu: „...ir žydai, ir pagonys – visi yra nuodėmės pavergti“ (Rom 3, 9). Jei taip yra, atrodo, kad niekam nėra galimybės išsigelbėti, pasikliaujant vien tik žmogaus galimybėmis. Tačiau Paulius tiki, kad Dievo Jėzaus Kristaus įsikišimas įveikė šią beviltišką žmonijos situaciją: „Bet dabar pasireiškė Dievo teisumas“ (Rom 3, 21). Taigi Paulius priešpastato gelbėjančią Dievo galią prieš su nuodėmės vergiją. Galingas Tėvo išlaisvinimo darbas vyksta dabartiniu metu, nes jo laisva iniciatyva įgavo istorinę formą Kristuje, kuris mirė ir vėl prisikėlė (Rom 3, 24–25; 4, 25). Kai žmogus to laikosi tikėdamas (Rom 3, 22–28. 30), jo egzistencija pasikeičia visiškai: jis yra išlaisvintas nuo pavaldumo nuodėmės ir mirties galiai (Rom 3, 24) ir gyvena kaip ištikimas Dievo ir artimo palydovas, pagal Sandoros solidarumo logiką, tai yra pagal „teisųjį“ (Rom 3, 26).

Paulius pateikta teologija yra visiškai priešinga to laikmečio mentalitetui. Vėlyvesnis judaizmas sumažino dieviškąjį Įstatymą iki visiško viešpatavimo, atsiribodamas nuo jo konstitucinio ir originalaus santykio su istorija ir dieviškąja Sandora, darant prielaidą, kad jis galioja pats. Rezultatas buvo tai, kad paklusnumą Jahvei pakeitė kruopštus ir skrupulingas nurodymų ir draudimų laikymasis. Šis mąstymo būdas lėmė išpūstą žmonijos savarankiškumą prieš gyvenimo likimą. Atpirkimas remiantis „Įstatymo darbais“, būdingais rabiniškam judaizmui, iš tikrųjų žmoniją pavertė tarsi savotišku religiniu autokratu, užmiršusiu dieviškąją malonę. Iš to išplaukęs sektantiškas ir ekskliuzyvinis požiūris nubrėžė aiškų skirtumą tarp žydų, kurie suprato ir laikėsi Įstatymo, ir pagonių, kuriems buvo skirta pražūtis, nes jiems trūko Įstatymo.

Apaštalas pateikia teologinį pateisinimo supratimą kaip alternatyvą žydų mokymui jo laikais. Jis kreipiasi į išganingąjį Dievo teisingumą ir nurodo tikėjimą kaip vienintelę galimybę išpirkti iš nuodėmės viešpatavimo ir amžinosios mirties likimo. Praktiškai Paulius be gailesčio atmeta griežtą negailestingo Dievo įvaizdį, vietoje to atskleisdamas tikrąjį Dievo veidą – Tėvo veidą, kuris veikia iš meilės elgiasi nuodėmingos žmonijos labui. Prieš šią nepaprastą Dievo iniciatyvą žydai ir pagonys stovi ant lygaus paviršiaus; abiem grupėm reikia išganymo kaip dovanos ir jie yra nuolat šaukiami į tikėjimą, nes abi yra veikiami nuodėmės įstatymą. Šiame visuotiniame atsivertimo procese Izraelis yra išgelbėtas ir atgauna savo teisėtą vietą dieviškuosiuose rinkimuose (Rom 9–11). Jis bus išgelbėtas kartu su visomis žemės tautomis. Izraelio išrinkimas tampa veiksmingu istorinio išganymo pradžios ženklu izraelitams ir pagonims kartu.

Popiežius Pranciškus rašo:

Būdamas Jėzaus regėsenos dalininkas, apaštalas Paulius savo raštuose mums paliko tikinčiojo egzistencijos aprašymą. Tikintysis, gaudamas tikėjimo dovaną, tampa nauju kūriniu, gauna naują, sūniškąją prigimtį, Sūnuje tampa sūnumi. Šūksnis: „Abba, Tėve!“ geriausiai išreiškia Jėzaus patirtį, tampančią krikščioniškosios patirties šerdimi (plg. Rom 8, 15). Gyventi tikėjimu, jei ta egzistencija sūniška, reiškia pripažinti pirmapradę ir radikalią dovaną, kuria remiasi žmogaus gyvenimas ir kurią galima glaustai išreikšti šventojo Pauliaus ištara: „Ir ką gi turi, ko nebūtum gavęs?“ (1 Kor4, 7). Būtent tai yra šventojo Pauliaus polemikos su fariziejais ašis – diskusija dėl išganymo tikėjimu ar įstatymo darbais. Šventasis Paulius atmeta nuostatą to, kuris Dievo akivaizdoje nori pasiteisinti savo darbais. Net vykdydamas įstatymus, net darydamas gerus darbus, jis pats save laiko centru ir nepripažįsta, kad gėrio ištaka yra Dievas. Kas taip elgiasi, kas trokšta pats būti savo teisumo šaltiniu, patiria, jog tas šaltinis greitai išsenka, ir atranda, kad jis net nepajėgia ištikimai laikytis įstatymo. Toks žmogus užsisklendžia savyje, izoliuodamasis nuo Dievo ir kitų, todėl jo gyvenimas tampa tuščias, o jo darbai – bevaisiai, kaip medis toli nuo vandens. Šventasis Augustinas glaustai ir įtaigiai tai išreiškia šitaip: „*Ab eo qui fecit te, noli deficere nec ad te* – nuo to, kuris tave sukūrė, neatitolk net gręždamasis į save“. Žmogaus, manančio atrasti save atitolstant nuo Dievo, egzistencija žlunga (plg. Lk 15, 11–24). Išganymo pradžia yra atsivėrimas pirmesnei už mus, pirmapradei dovanai, sutvirtinančiai ir būtyje išlaikančiai gyvenimą. Tik atsiveriant šiai pradžiai ir ją pripažįstant, įmanoma būti perkeistam – leidžiant, kad išganymas mumyse veiktų ir per tai padarytų mūsų gyvenimą vaisingą, gausų gerų vaisių. Išganymo per tikėjimą esmė yra pripažinti Dievo dovanos pirmenybę. Šventasis Paulius šitai apibendrina taip: „Jūs gi esate išgelbėti malone per tikėjimą, ir ne iš savęs, bet tai yra Dievo dovana“ (Ef 2, 8).

(*Lumen Fidei*, 19)

Paulius siūlo romėnams visuotinius Dievo malonės horizontus, kurie yra pagrįsti jam patikėta misija ir perduoda Bažnyčiai, gimusiai iš Jėzaus Paschos ir siunčiamai pasauliui prisikėlusio Viešpaties dvasia.

**2019 M. SPALIO 18 D.**

**XXVIII EILINIO LAIKOTARPIO SAVAITĖ, PENKTADIENIS**

**ŠV. LUKAS, EVANGELISTAS**

2 Tim 4, 10–17b

Ps 145, 10–13. 17–18

Lk 10, 1–9

Šios Šv. Luko šventės metu klausomės Pauliaus laiško jo patikėtiniui Timotiejui, kuriame jis skundžiasi, kad neturi su kuo keliauti, išskyrus Luką. Luko pasakojime apie Pauliaus keliones Apaštalų darbuose keliose vietose pastebime staigų pasakojimo pokytį: taip vadinamus „mes einame“ Apaštalų darbuose (Apd 16, 10–17; 20, 5–15; 21, 1–18; 27, 1–28). Iki Apd 10, 16 Lukas liko nepateiktas, rašydamas trečiuoju asmeniu. 1–9 eilutėse jis praneša apie Pauliaus keliones į Frygiją, Galatiją, Mysiją, Bitiniją ir Troadą. Bet pradedant nuo 10 eilutės, Lukas pirmojo asmens daugiskaita rašo: „Po šio regėjimo mes nedelsdami nutarėme keliauti į Makedoniją, įsitikinę, jog Dievas mus pašaukė skelbti jiems Evangelijos“ (Lk 16, 10). Lukas su Pauliumi, naudodamas savo įžvalgų pasakojimą, kviečia savo skaitytojus į misionieriaus kelionę.

Savo evangelijos pradžioje Lukas atskleidžia detalę apie save. Jis rašo, kad jis pristato „buvusius pas mus įvykius”, kaip kad jie buvo gavę iš tų, kurie buvo „savo akimis mačiusieji“, tų, kurie buvo su Jėzumi nuo Jo viešosios tarnybos pradžios (Lk 1, 1–2). Šiame įvadiniame skyriuje Lukas savo auditorijai atskleidžia, kad net jis nėra tiesioginis liudininkas. Evangelistas yra besikuriančios krikščionių bendruomenės dalis dėka asmeninių liudijimų tų, kurie asmeniškai girdėjo Jėzaus skelbimą ir buvo nukryžiavimo bei prisikėlimo liudininkai.

Matas (10, 1), Morkus (6, 7) ir Lukas (9, 1) kiekvienas apibūdina Jėzaus „dvylikos“ pašaukimą ir po nurodymų serijos siunčia juos į misiją skelbti Gerąją Naujieną. Bet tik Lukas praneša, kad Jėzus vėliau pavedė didesnei septyniasdešimt dviejų mokinių grupei, apie kurią girdime šiandienos Evangelijoje. Anot Luko, į pirmąją evangelizaciją įsitraukė daug daugiau misionierių nei dvylika. Jėzus buvo tik pradėjęs savo kelionę į Jeruzalę prieš rinkdamasis ir siųsdamas juos (Lk 9, 51). Jis pasiuntė septyniasdešimt du kad paruoštų jo atvykimą į įvairius miestus. Tai iš anksto parodo asmeninę Luko kelionių su Pauliumi patirtį.

Šis septyniasdešimt dviejų (arba, remiantis kai kuriais rankraščiais, septyniasdešimties) siuntimas numato ir pateikia krikščionių misionieriaus veiklos modelį visoms tautoms. Žydų tradicijoje žemės tautų, kurios išgirdo Sinajaus įstatymo paskelbimą, buvo septyniasdešimt (Pr 10, Įst 32, 8); tuo tarpu Jėzaus mokiniai yra siunčiami visoms tautoms.

Šiandienos liturgijoje skelbiama ištrauka apaštalavimą apibūdina kaip karalystės ir pasaulyje jau esančio teismo apreiškimą. Lukui svarbu ne skelbti Izraeliui apie karalystės didybę, bet skelbti tautoms, kad karalystė yra arti. Evangelistas rašo tuo metu, kai „visose tautose“ jau yra prisikėlusiojo liudytojai. Tai yra lemiamas momentas istorijoje, kurioje kiekvienam pasiūloma galimybė tapti Dievo karalystės dalimi.

Misionieriaus darbo, kurį atlieka septyniasdešimt du mokiniai, metodas, pobūdis ir perspektyvos yra panašūs kaip ir dvylikos. Jėzaus nurodymuose pateikiamas situacijos aprašymas; gausus derlius ir nedaug darbininkų yra sugretinami kaip reikšmingas kontrastas. Dėl to ir kategoriškai rekomenduojama: „klauskite derliaus šeimininko“. „Malda yra misijos siela“, – 2017 m. spalio 22 d. laiške kardinolui Filoniui parašė popiežius Pranciškus. Dievas, kuris yra derliaus šeimininkas, imasi iniciatyvos; Jis pakviečia ir siunčia. Tai yra kvietimas prisijungti prie Jėzaus maldos ir jo išėjimo pas Tėvą, išreiškiamas atiduodant save į žmonių rankas: „Aš siunčiu jus kaip avinėlius tarp vilkų.“ Misionieriai niekada negali pasikliauti jėga, galia ar smurtu. Jie turtingi tik tikėjimu ir malda, kurie „įsodina“ juos į asmeninį meilės santykį su Jėzumi, juos siunčiančiu šeimininku.

Pradžios skurdas tampa pagrindu ir ženklu jų laisvės ir visiško atsidavimo vienai užduočiai, kuri atleidžia juos nuo bet kokių kliūčių ar vėlavimo. Visa tai tiksliai apibrėžta normų serijoje: be jokių kliūčių siunčiamieji nukreipiami tiesiai į tikslą, nesustojant ir net neatsisveikinant, kam pagal Rytų paprotį prireiktų daug laiko (2 Kar 4, 29). Tikras sveikinimas, priešingai, skirtas tik tiems, kuriems misija yra skirta. Šis sveikinimas nėra paprasta pranašystė ar skelbimas, bet veiksmingas žodis, teikiantis džiaugsmą ir laimę. Trumpai tariant, tai yra mesianistinė „ramybė“, kuri ateina su išganymu (Lk 10, 5–6). Siunčiamieji, kaip ir Viešpats, užmezga santykius su juos priimančiaisiais ir ten prasideda karalystės ramybė. Jų elgesys verčia juos priklausyti nuo tų, kurie juos priima, kuriems jie patiki save ir savo gyvenimą. Todėl misionieriai, net kalbant apie jų pragyvenimo šaltinį, patiria visą misijos riziką: priėmimas arba atmetimas, sėkmė ar nesėkmė. „Namas“ ir „miestas“ simbolizuoja privatų ir viešąjį gyvenimą. Tie, kurie siunčiami, priklauso nuo priimančiųjų žinią svetingumo, tačiau niekas negali jų sustabdyti ar sutrukdyti vykdyti savo misiją; jie yra misionieriai, kurie paskutinį kartą apeliuoja į išgelbėjimo galimybę, kuri turi pasiekti visų ausis, visų širdis, kad ir kiek tai kainuotų.

**2019 M. SPALIO 19 D.**

**XXVIII EILINIO LAIKOTARPIO SAVAITĖ, ŠEŠTADIENIS**

**ŠV. JONAS BREBEFAS IR IZAOKAS ŽOGAS,**

**KUNIGAI IR JŲ DRAUGAI, KANKINIAI. LAISVAS MINĖJIMAS**

**ŠV. KRYŽIAUS PAULIUS, KUNIGAS. LAISVAS MINĖJIMAS**

Rom 4, 13. 16–18

Ps 105, 6–9. 42–43

Lk 12, 8–12

Šiandienos Evangelijoje Jėzus numato įvairius kontekstus, kuriuose jo apaštalai bus jo liudytojai, įskaitant galimybę, kad jie sulauks priešiškos reakcijos. Pasirodydami sinagogose ir prieš civilinę valdžią, jie liudys savo tikėjimą tiek religiniuose, tiek pasaulietiniuose sluoksniuose. Jo žodžiai išsipildo Apaštalų darbuose, kai Paulius skelbia Saliamono sinagogoje (Apd 13, 4–17) ir liudija Jėzų Romos valdžiai (Apd 21, 33 – 22, 29). Jėzus patikina savo pasekėjus, kad jų žemiški liudijimai pasieks dangų; lygiai taip pat, kaip jie atpažįsta Žmogaus Sūnų žemiškoje aplinkoje, tiek civilinėje, tiek religinėje, taip Žmogaus Sūnus atpažins juos prieš Dievo angelus.

Iškart prieš tai Jėzus paskatino savo mokinius būti drąsiais ir pasitikinčiais persekiojimų laikais. Kaip galima spręsti iš likusio misionieriaus kalbos, jis nežada ramybės ar neliečiamybės nuo smurto ir atstūmimo, tačiau nurodo jiems tikrąsias laisvės šaknis: pergalę prieš baimę, kurios šaltinis yra Jėzaus pergalėje prieš mirtį. Jėzui ir jo mokiniams Velykos bus šios pergalės patirtis.

Istorijos akimirkos, kai mokiniai yra kviečiami viešai pripažinti Jėzų kaip Viešpatį ir Mesiją, pasibaigia galutiniu teismo sprendimu prieš Dievą, kai pats Jėzus, kaip Žmogaus Sūnus, veiks kaip gynėjas. Teisinio proceso atvaizde (Iz 50, 8–9; Rom 8, 33) galvojama apie prisikėlusį Viešpatį, kuris gyvena su Dievu, bet taip pat savo dvasia veiksmingai veikia Bažnyčioje, viešame susidūrime su šio pasaulio vadovais ir galingaisiais, su kuriais mokiniai ir toliau susiduria (Lk 11, 11–12).

Jėzaus teiginys, kad šventvagystė prieš Šventąją Dvasią niekada negali būti atleista, yra gana stebinanti, atsižvelgiant į pražuvusio sūnaus palyginimą (kuris Luko skyriuje paaiškėja tik trimis skyriais vėliau), kuris pabrėžia nuodėmių atleidimą. Tačiau šis mokymas turėtų būti aiškinamas atsižvelgiant į ypatingą Luko krikščioniškos misijos supratimą. Žmogaus Sūnaus pasekėjai jį atmes, kaip matome net ir Petrą, pirmąjį tarp apaštalų, tą naktį, kai Jėzus buvo suimtas. Petras nepavyko pripažinti ir jis liko ištikimas Jėzui, nes dar nebuvo liudijęs savo aistros ir prisikėlimo bei dar nebuvo gavęs Šventosios Dvasios per Sekmines. Bet Petrui atleidžiama prisikėlusio Viešpaties sveikinime: „Ramybė tau!“ (Lk 24, 36) ir meilėje (Jn 21, 15–9). Gavęs Šventąją Dvasią, Evangelijos patirtis yra baigta, ir Petras, atnaujintas, dabar yra pripildytas prisikėlusio Kristaus galios, tikėjimo dovanos. Jo paties kristologinis išpažinimas buvo dvasios vaisius jame (Mt 16, 18).

Be abejo, Lukas puikiai supranta primityviosios Apaštalų darbų bažnyčios patirtį – drąsų apaštalų liudijimą (Apd 4, 5; 5, 32), bet taip pat ir krikščionių bendruomenių įsipareigojimą, pasireiškiančiu atsimetimu ar tikėjimo trūkumu susidūrus su grėsmėmis ir represijomis iš išorės. Tada jis prisimena Jėzaus posakį, kuris turėjo priversti krikščionis susimąstyti, geriau juos suprasdamas ir sustiprindamas: žodis prieš Žmogaus Sūnų gali būti atleistas, tačiau šventvagystės prieš Šventąją Dvasią negalima atleisti. Tas, kuris atmetė Žmogaus Sūnų per Jo žemiškąją tarnystę, bus atleistas ir turės naują galimybę per Sekminių Dvasios dovaną; todėl jis gaus atsivertimo ir atleidimo galimybę. Taip buvo Pauliui ir daugeliui atsivertusių žydų. Tačiau kaip gali būti atleista tam, kuris atmeta Dvasią – kuri yra pati mokinių atleidimo, atgailos ir atnaujinimo šaltinis ir veikėjas? Lukas mato to patvirtinimą užsikietinimo ir aklumo patirtyje tų, kurie atmetė apaštalų liudijimą (Apd 28, 25–28). Tai yra visiškas, laisvas ir sąmoningas Dvasios veikimo ir Dvasios susitaikymo bei atleidimo judėjimo užbaigimas tokiu mastu, kad niekas negali būti verčiamas būti išgelbėtas prieš jo aiškų norą ir veiksmus. Dievo Dvasios pasveikinimas ar atmetimas yra paslaptingas mūsų sąžinės ir laisvės santykis su Dievu; mūsų širdys yra visiškai „nuskaitytos“ tik Dievo ir vien Dievo. Tik Dievas, kuris pažįsta mūsų širdis, suteikia nuodėmių atleidimą ir išgelbėjimą.

**2019 M. SPALIO 20 D.**

**XXIX EILINIO LAIKOTARPIO SAVAITĖ, SEKMADIENIS**

**PASAULINĖ MISIJŲ DIENA – MISIJŲ SEKMADIENIS**

Iš 17, 8–13

Ps 121, 1–8

2 Tim 3, 14 – 4, 2

Lk 18, 1–8

Popiežiaus Pranciškaus žinia pasaulinės misijų dienos proga (2019 m. spalio 20 d.):

PAKRIKŠTYTI IR SIUNČIAMI: KRISTAUS BAŽNYČIOS MISIJA PASAULYJE

Bažnyčios skirtas savo evangelizacinei misijai pasaulyje sekmadienio pirmasis skaitinys, pasakojantis apie Amaleko ir Izraelio mūšį, gali sutrikdyti tuos, kurie nori kalbėti apie šio krikščioniškojo pašaukimo svarbą. Tekstas gali būti neteisingai interpretuojamas kaip paskatinimas šventam karui ar fanatiškas proselitizmas. Atvirkščiai, misija siekiama skelbti Jėzaus prisikėlimą ir Jo siūlomą dieviškąjį susitaikymą. Jos tikslas yra liudyti Jėzų Kristų, perduoti Jo Evangeliją, statyti Jo Bažnyčią nuoširdžios brolijos ir autentiškos bei pagarbios religijos laisvės atmosferoje, ieškant didesnės bendrystės ir teisingumo pasaulyje. Jau neminint to, kad Evangelija taip pat moko mus, Jėzaus pavyzdžiu, mylėti priešus ir melstis už persekiotojus. Pakrikštytas ir siunčiamas krikščionis neturi produkto, kurį siektų parduoti ar primesti pasauliui. Būdamas Kristaus Bažnyčios misijoje, tikintysis gauna dieviškąjį gyvenimą kad galėtų skelbti, liudyti ir bendrauti savo ir visų kitų išganymui.

Biblijos tekstas Išėjimo 17, 8–13 siūlo prisiminti vietą, kurioje Izraeliui – pabėgėliams, ieškantiems žemės, kur apsigyventi, gresia sunaikinimas ir kova už savo pačių išlikimą. Tikrai tikėdami Dievo pagalba, kad pasieks pergalę, taip pat išsigelbės iš Egipto, Izraelio žmonės saugo šio mūšio ir kitų, kurie vyks, atminimą kaip savo tikėjimo tikruoju Dievu, dangaus ir žemės Viešpačiu, liudijimą, kareivijų Dievu, kuris paguodžia silpnuosius ir išlaisvina užspaustuosius. Tai yra garbinimas, kurį psalmininkas, pasitikėdamas ir dėkodamas, kelia Viešpačiui, Izraelio sergėtojui:

Keliu akis į kalnus –

iš kur ateis man pagalba?

Pagalba man ateina iš VIEŠPATIES,

kuris padarė dangų ir žemę. (Ps 121, 1–2)

Agresijos, neapykantos ir keršto elementus, kurie istoriškai lydėjo šį Senojo Testamento tikėjimo aiškinimo būdą, per amžius turėjo palaipsniui išgryninti šventieji, tokie kaip pranašai ir išminčiai, ir galiausiai Viešpats Jėzus, taikos ir teisingumo princas, kurį numatė jų pranašystės ir kurio laukė šimtmečius. Tai, kas buvo stabų ir pagonių naikinimo jėga ir smurtas, Jėzuje tampa degančia aistra ir ugninga meile visų išganymui.

Jėzaus kryžius yra vieta, kur blogis nugalimas meilės to, kuris miršta už mus, kuris miršta mūsų vietoje, padarydamas mūsų mirties patirtį kaip savo. Jis taip pat miršta siekdamas išgelbėti savo persekiotojus ir priešus. Visą kerštingumą sunaikina Jėzaus Kristaus Dievas, kuriame trejybės bendrystėje neapykanta ir mirtis sukelia vis didesnę meilę ir vis efektyvesnį gailestingumą. Dievas sunaikino mūsų nuodėmę, neteisybę ir mirtį, padarydamas juos savais ir sunaikino juos per savo beribę meilę. „Jo mirtimi ant kryžiaus Dievas atsigręžia prieš save patį, atiduodamas save, kad pakeltų ir išgelbėtų žmogų – tai pati didžiausia meilė“. Tai meilė pačia radikaliausia forma. Velykų slėpinyje įvyko mūsų gelbėjimasis nuo blogio ir mirties“ (popiežius Benediktas XVI, *Sacramentum Caritatis*, 9). Naujasis Testamentas ir visi Šventieji Raštai supažindina mus ir lavina mus šiame gelbstinčiame Dievo veiksme pasaulyje.

Šiuo požiūriu antrasis skaitinys parodo mums, kaip Paulius moko Timotiejų apie Šventojo Rašto svarbą: „Tu nuo vaikystės pažįsti šventuosius Raštus, galinčius tave pamokyti išganymui per tikėjimą Kristumi Jėzumi“ (2 Tim 3, 15). Iš tikrųjų Timotiejus, kaip ir kiekvienas žydų berniukas, mokėsi jų nuo vaikystės; nuo to laiko krikščionių vaikai taip pat jų mokosi padedami tėvų ir bendruomenės. Timotiejus yra jaunas vyras, kuris kartu su savo šeima priėmė tikėjimą per pirmąją apaštalo Pauliaus misionieriaus kelionę ir vėliau tapo jo misionierių grupės nariu. Žydų motinos ir graikų tėvo sūnus Timotiejus nuo vaikystės įgijo gilų ir tvirtą religinį išsilavinimą iš savo močiutės Loidės ir motinos Eunikės, kurios supažindino jį su Šventaisiais Raštais. Tai būtina, nes Raštai yra įkvėpti Dievo ir, jei jie yra gerai paaiškinti (o ne manipuliuojami ir iškraipomi, kaip mums primena Antrasis Petro laiškas; 2 Pt 1, 19–21), jie skatina mus atlikti gerus darbus ir ugdo mus teisume ir šventume. Tikras misionieriaus uolumas nėra smurtinis prozelitizmas; tai yra troškimas broliškos širdies, pilnos Kristaus ir skatinamos Šventosios Dvasios, bendradarbiauti siekiant visų žmonių, visų etninių grupių išganymo ir laimės, dalijantis etinėmis ir kultūrinėmis vertybėmis, viltimis ir džiaugsmais, ieškant visaverčio gyvenimo ir tikrosios ramybės, tai yra Jėzaus Kristaus, kuris mirė ir prisikėlė. Dėl šios priežasties Paulius energingai ragino Timotiejų, kad, laukdamas Viešpaties Paruzijos (artumo), jis savo kūną ir sielą skirtų Žodžio mokymui.

Apaštalas savo laiškuose dažnai mini Timotiejaus tarnystę evangelizacijos darbams. Visada prieinamas ir dėmesingas, jis lydi bažnytines bendruomenes dosnumu ir meile. Paulius primena filipiečiams jo liudijimą ir ištikimybę: „Aš turiu Viešpatyje Jėzuje viltį netrukus pasiųsti pas jus Timotiejų… O apie jį žinote, kad jis tinkamas, nes Evangelijos labui jis man tarnavo kaip sūnus tėvui“ (Fil 2, 19, 22). Rašydamas tesalonikiečiams jis pabrėžia jo drąsą ir misionieriaus charizmą: „ir pasiuntėme Timotiejų, savo brolį ir Dievo bendradarbį Kristaus Evangelijoje, kad paremtų jus ir sustiprintų jūsų tikėjimą, kad nė vienas nesvyruotų tose negandose“ (1 Tes 3, 2–3). Tuomet Timotiejus keliauja pasirengęs kruopščiai tarnauti naujai įkurtoms bažnyčioms, ar siekiant išsiaiškinti jų abejones, ar palaikant sunkumuose. Dievo žodis yra jo stiprybė ir jo palydovas.

Aleliujos žodžiai siūlo puikaus lyrizmo ir rafinuotos kalbos pakylėtą himną, skirtą Dievo žodžiui, kurį jis apibūdina kaip „gyvą ir veiksmingą“, nes jis skverbiasi į mūsų sąžinę lygiai kaip dviašmenis kalavijas. Viešpats, kaip sako psalmistas, tiria mūsų širdis ir protus bei mato visus mūsų kelius. Laiške efeziečiams taip pat randame kalavijo metaforą; priskirtas Dvasiai, jis žymi intensyvią ir skverbiančią Dievo žodžio galią (Ef 6, 17). Taigi žiaurus karo įrankis sulinksta simbolizuodamas dar vieną kovą, tą dvasinį konfliktą, kuris sukelia atgailą ir atsivertimą, džiaugsmą ir naują gyvenimą, gerumą ir ištikimybę. Tai yra dieviškojo, dvasinio, gyvojo ir asmeninio Žodžio vaisiai, Išminties vaisiai, kur viskas matoma ir viskas žinoma, viskas persmelkta ir viskas įvertinta, yra giliausioje sąžinės dalyje ir spindi tokiu būdu, kad niekas negali pasislėpti nuo jo šviesos. Jėzaus Evangelija, dieviškoji išmintis, yra dvasia ir gyvenimas. Ji priverčia mirusiuosius prisikelti, atkuria orumą atstumtiesiems, teikia džiaugsmą kenčiantiesiems, atnaujina kiekvieną tvarinį, perkeičia, pašventina ir siūlo amžinąjį gyvenimą. Tačiau kai Žodis apšviečia, tuo pačiu metu jis ir nuteisia, nes jis apnuogina sielą nuo jos kaukių, atskleisdamas sąžinėje atsiskleidžiančią tiesą. Širdyje, kur buvo išlieta Prisikėlusiojo Dvasia, prasiskverbiantis Žodis visada yra skirtas atleidimui ir nuskaistinimui.

Šį sekmadienį Evangelijoje pateiktame Jėzaus palyginime pavaizduota moteris, kuriai korumpuotas teisėjas atėmė teisę reikšti save – patirtis, kurią šiandien patiria daugybė žmonių visame pasaulyje. Palyginimas yra „tam tikrame mieste“ (Lk 18, 2), mieste be pavadinimo, nes tai, kas sakoma, vyksta visur – teisėjo priešams turi būti taikoma teisė; jo draugams tai reikia tik paaiškinti.

Našlė palyginime nėra teisėjo draugė, todėl ji nebuvo priimta. Ši našlė neteko vyro išlaikymo, o pirmojo amžiaus Palestinos pasaulyje ji negalėjo paveldėti jo turto. Našlės buvo ekonomiškai pažeidžiamos ir galėjo būti išnaudojamos, kaip Jėzus mums aštriai primena, kai kaltina religinius vadovus našlių namų užvaldymu (Lk 20, 46–47). Negalėdama sau leisti advokato, našlė pati pristato savo bylą prieš savo oponentą. Jėzus atskleidžia korumpuoto teisėjo, kuris nesidomi jos skundais ir yra abejingas tam, kas ji, vidinius samprotavimus. Jis nebijo Dievo ir nesirūpina žmonių gerove. Našlė yra pasiryžusi nelikti nematoma ar negirdima net nesąžiningo teisėjo akivaizdoje, kol byla nebus galutinai išspręsta jos naudai.

Jėzus naudoja palyginimą mokydamas apie skubios ir nuolatinės maldos būtinumą. Jei malda yra Bažnyčios misijos širdis, taip yra todėl, kad per šį asmeninį ir bažnytinį santykį su Dievu (liturgija) žmonės ir bendruomenės atsinaujina per Jėzaus mums siūlomą išgelbėjimą. Atrodo, kad Jo klausimas apie tikėjimą, kai Jis grįš, rodo Jėzaus susirūpinimą dėl vykdomos misijos veiksmingumo ir mokinių misionierių liudijimo autentiškumo. Šie mokiniai, per krikštą įtraukti į Velykų slėpinį, yra siunčiami į pasaulį kaip Kristaus Bažnyčia, atpirktųjų bendruomenė, kad būtų karalystės sėkla ir pradžia, kad visa istorija ir visa žmonija galėtų būti perkeista ir atpirkta. Nuolatinės maldos, nuolatinio maldavimo, atkaklios meilės tiesai ir teisingumui ieškoti veiksmingumas ugdo mokinio misiją. Tik tie, kurie atkakliai meldžiasi, Kristų įvardija savo gyvenimo ir jiems patikėtos misijos centru, augdami tikėdami. Tik tie, kurie atkakliai meldžiasi, tampa dėmesingi ir geba išklausyti, suvokti ir atrasti materialiojo ir dvasinio atpirkimo poreikius ir prašymus, esančius šiandienos žmonijos širdyje.

**2019 M. SPALIO 21 D.**

**XXIX EILINIO LAIKOTARPIO SAVAITĖ, PIRMADIENIS**

Rom 4, 20–25

Lk 1, 69–75

Lk 12, 13–21

Bendra šių dienų Šventojo Rašto skaitymo gija yra didžioji gyvenimo tema. Abraomui – artėjant jo žemiškosios kelionės saulėlydžiui, pasak Pradžios knygos, be vilties pamatyti įgyvendintą palikuonims pažadą, – Dievas patvirtina, kad biologinės kliūtys nepakenks jo dieviškajam planui. Abraomas ir Sara, „biologinių pensininkų“ pora, kuriuos kankina nevaisingumas, gauna Izaoką, kurio vardas pažodžiui reiškia juoką, gyvenimo džiaugsmą. Tikintieji, atkakliai tikintys „prieš bet kokią viltį“, yra tikri dėl tos pačios gyvenimo ir džiaugsmo dovanos, suteiktos Abraomui.

Apaštalas Paulius, ketindamas bibliniais argumentais paremti tikėjimo išteisinimo doktriną, nurodo Dievo sandoros su Abraomu istoriją, kurioje Dievas imasi iniciatyvos ir ištikimai įsipareigoja. Dievas žada jam, kad palikuonių bus tiek daug, kiek dangaus žvaigždžių, ir Abraomas, nepaisant žmonos nevaisingumo, tiki Viešpaties žodžiu. Ir tai, pagal Pauliaus komentarą, jam buvo įskaityta kaip teisumas. Apipjaustymas, Sandora, Įstatymas – visa tai ateina vėliau, pastebi Paulius. Galiausiai tikėjimas į Dievą ir Jo žodį turi viršenybę ir laisvai mūsų įsigyjama kaip pažadėtoji dovana per gryną ir laisvą dieviškąjį gėrį.

Abraomo patirtis yra svarbi, nes ji aiškiai parodo spontanišką Dievo iniciatyvą, parodančią jo gailestingumą, neatlygintinai tiems, kurie gauna dieviškąją malonę prieš tai jos niekaip neužsitarnaujant. Iš tikrųjų Abraomo istorija paprasčiausiai prasideda žodžiais: „VIEŠPATS tarė Abramui: Eik iš savo gimtojo krašto, iš savo tėvo namų, į kraštą, kurį tau parodysiu. Padarysiu iš tavęs didelę tautą ir tave palaiminsiu; išaukštinsiu tavo vardą, ir tu būsi palaiminimas“ (Pr 12, 1–2). Joje neminimas joks geras Abraomo veiksmas, leidžiantis teigti, kad jis kažką užsidirbo. Izraelio žmonėms netrūko pranašų įspėjimų, kad jie išmoktų su tikėjimu priimti visuotinį Dievo dosnumą ne kaip deramą atlygį, bet kaip nemokamą jo gerumo dovaną. Visi mes turime pripažinti, kad gėris, kuris nutinka mūsų gyvenime, yra visiškai ir grynai Dievo dovana; tai turi mus paskatinti abipusiai bendrauti su tuo pačiu dosnumu ir meile, elgiantis taip, kaip Dievas. Kalbant apie blogybes, Abraomo istorija parodo, kad jos turi kitų priežasčių: žmogiškosios klaidos, melas, godumas, karas ar stichinės nelaimės. Tačiau Dievas visada įsikiša, norėdamas paversti šias blogybes priešingybėmis ir padaryti gera savo mylimų kūrinių labui.

Ta pati gyvenimo tema yra pagrindinė Evangelijos skaitinių tema. Kontekste yra brolių konfliktas dėl paveldėjimo pasidalijimo – tokia sena, kaip žmonija, situacija, kurią patvirtina Pradžios knygoje pasakojimas apie pirmąją žmogžudystę – tai brolžudystės išprovokuotas faktas, kad Kainui nepakanka būti pirmagimiu ir paveldėti tėvo verslą; jis pavydi kaip Dievas rūpinasi Abeliu. Tarp brolių kylančių konfliktų šeimoje dinamika yra šiurkščiai iliustruota gailestingo tėvo palyginime Lk 15, 11–32. Abiejose šiose istorijose broliškus santykius „ėdantys sliekai“ yra godumas, noras turėti viską sau. Čia Jėzus pateikia keletą pagrindinių patarimų ir naudingų gairių kiekvieno žmogaus gyvenimui: „Žiūrėkite, saugokitės bet kokio godumo, nes jei kas ir turi apsčiai, jo gyvybė nepriklauso nuo turto“ (Lk 12, 15). Vidinis prisirišimas prie pinigų yra viso blogio šaknis (1 Tim 6, 10). Kvailumas, kurį Jėzus smerkė šiandienos Evangelijoje, susideda būtent iš to: pamiršti, kad gyvenimas visose jo dimensijose yra dovana. Tai malonė, kuria reikia dalintis, o ne išnaudoti visus privalumus, kuriuos ji gali suteikti. Žemės vaisiai yra Dievo palaima (Įst 28, 1–14), tačiau nusprendus juos pasisavinti ir suvaldyti, jie gali būti perkeisti priešingai. Dėl kompulsinio turto kaupimo žmogus apanka, todėl Jėzus savo palyginime tokį žmogų vadina „kvailiu“. Tai verčia mus pamiršti, kad mirtis artėja tiesiog horizonte. Vis dėlto Raštai mus įspėja:

Iš tikrųjų žmogaus būvis tiktai kvėptelėjimas!

Žmogus tik praeina kaip šešėlis,

tik rūkas yra jo visas triūsas, –

Kaupia turtus, bet nežino, kam jie atiteks! (Ps 39, 6–7)

Turtingas žmogus yra kvailys, nes pamiršta, kad visas gyvenimas yra dovana, kurią bet kada galima prarasti (Išm 15, 8). Neįmanoma gyventi bijant mirties, tačiau lygiai taip pat tiesa, kad tie, kurie nusprendžia užsiblokuoti savo egoizmo narve, vaikšto negyvi. „Ką aš turiu daryti?“ – tai pasikartojantis klausimas Luko raštuose (Lk 3, 10, 12, 14; 16, 3–4; Apd 2, 37; 16, 30). Pasirinkimas tarp gyvenimo ir mirties yra kryžkelė, su kuria susiduria kiekvienas žmogus. Izraeliui ir net Adomui dar prieš Izraelį gyvybės dovana (pati didžiausia vertė) yra griežtai susijusi su paklusnumu Dievui. Kai žmonija pasirenka džiaugtis materialiais dalykais, atskiriant Dievą, mes pasmerkiame save bėgimui, tremčiai, o galiausiai kančiai ir mirčiai. „Tu turi daug gėrybių, sukrautų ilgiems metams. Ilsėkis, valgyk, gerk ir linksmai pokyliauk!“ (Lk 12, 19). Pačios materialios gėrybės, pradedant nuo pačios kūrinijos, yra gausus stalas, Dievo paruoštas žmonių labui. Problema iškyla tada, kai žmonės, kurie turi būti išmintingi šių dovanų administratoriai, pasirenka teisę būti išskirtiniais ir šių dovanų šeimininkais. Mes gyvename amžiuje, kurį kamuoja nerimas. Problema ta, kad nerimas dėl to, kas nutiks, neužkerta kelio rytojaus skausmui, o tik atima iš mūsų šios dienos laimę. Šio pasaulio rūpesčiai išsamiai išvardyti pamoksle ant kalno (Mt 5–7). „Todėl aš sakau jums: per daug nesirūpinkite savo gyvybe, ką valgysite, nei savo kūnu, kuo vilkėsite. Argi gyvybė ne daugiau už maistą ir kūnas už drabužį?. … Jūs pirmiausia ieškokite Dievo karalystės ir jo teisumo, o visa tai bus jums pridėta. Taigi nesirūpinkite rytdiena, nes rytojus pats pasirūpins savimi. Kiekvienai dienai gana savo vargo“ (Mt 6, 25. 33–34). Tik tikėjimas kaip amžinasis gyvenimas suteikia tinkamą pagrindą viskam, mūsų laikui, mūsų santykiams.

**2019 M. SPALIO 22 D.**

**XXIX EILINIO LAIKOTARPIO SAVAITĖ, ANTRADIENIS**

**ŠV. JONAS PAULIUS II, POPIEŽIUS. LAISVAS MINĖJIMAS**

Rom 5, 12. 15b. 17–19. 20b–21

Ps 40, 7–10. 17

Lk 12, 35–38

Šiandienos liturgijoje siūloma Pauliaus ištrauka yra jo laiško romiečiams šerdis. Už teiginio, kad žmogui reikalingas atpirkimas, yra įsitikinimas, kad kaltė kenkia mūsų santykiui su Dievu. Apaštalas pradeda nagrinėti „mūsų“ krikščionišką patirtį Šventojo Rašto ir patirties pagalba: žmonijos išganymas ateina iš Dievo per tikėjimą Jėzumi Kristumi, o ne dėl apipjaustymo.

Jei kas nors sugadina draugystę, įskaudina draugą, jo paties širdyje sukuriamas sutrikimas, kuris bus įveiktas tik tada, kai draugas jį pasveikins ir vėl apkabins, priimdamas jo atsiprašymą. Atpirkimas, sako Paulius, yra priežastis ir sąlyga gyventi taikoje su Dievu. Tačiau norint, kad draugai grįžtų į draugystę, gali reikėti, kad kažkas tarpininkautų, pasakydamas kaltajam, kad kitas nebeatlaiko nuoskaudos ir laukia atvira širdimi. Ir kai viskas pasibaigia, ryšys bus stipresnis ir džiaugsmas bus didesnis nei anksčiau. Dabar Paulius tęsia žinodamas, kad tarpininkui Jėzui teko patirti daugybę pažeminimų ir kančių, kad surastų ir įtikintų mane pasitikėti Tėvo gerumu, kurio meilę aš paniekinau, mano širdis yra nuoširdžiai dėkinga ir pasirengusi džiaugsmingai bendradarbiauti kartu su Juo susitaikymo darbe, dalyvauti Jo aukose, norint perduoti žinią kitiems.

Kaip galime abejoti šia meile, apaštalas klausia tautų po to mums Dievo duoto nepaprasto įrodymo? Istorinis Jėzaus mirties įvykis turi teologinę pakaitinių kančių prasmę: Jis mirė už mus, mūsų vietoje, už mus, nusigręžusius nuo Dievo. Kitaip tariant, paaiškėja, kad tas, kuris priėmė tarpininkavimo misiją, atsiskleidė kaip mūsų puikus draugas, prisiimdamas svorį visų blogybių, dėl kurių mes buvome kalti kai buvome vieni ir pasimetę. Šis nepalyginamas dieviškosios meilės demonstravimas spindės istorijoje amžinai, apšviesdamas žmonijos kelią.

Paulius eina toli ir plačiai per pasaulį, be poilsio ir su dideliu džiaugsmu, atiduodamas save skleidžiant šią gerąją naujieną. Jėzus neaukojo savęs dėl to, kad buvome žydai ar graikai, vergai ar laisvieji, išsilavinę ar neišmanantys, turtingi ar vargšai, vyrai ar moterys, o tik todėl, kad buvome nusidėjėliai, kuriems reikėjo atleidimo. Ir Jo dovana buvo išlieta be jokių nuopelnų. Dievą labiausiai džiugina ne bausmės skyrimas, bet neišmatuojamo Jo gailestingumo dovanojimas.

Po to, kai Dievas įvykdys šį neišdildomą meilės slėpinį, visiškai neatlygintiną ir visuotinį, neįmanoma, priduria apaštalas, kad Dievas neužbaigs mūsų išgelbėjimo! Taigi išganymo pilnatvė susijusi su būsimomis gėrybėmis, eschatologinėmis gėrybėmis: šlove ir amžinuoju gyvenimu. Tokiu būdu taika ir susitaikymas, kuriuos mes gauname „dabar“ ir kuriais mėgaujasi mūsų širdys, rodo būsimą išpildymą, nes jie yra dovanų, kurias gausime vėliau, pažadas.

Kad pademonstruoti trigubą šio išlaisvinimo prigimtį – tai yra nuo nuodėmės, nuo Įstatymo ir nuo mirties – Paulius apibūdina žmogaus padėtį prieš ir po Kristaus, parodydamas Adomo nepaklusnumo padarinius – tą, kuris turėjo ateiti, – ir tuos, kurie pakluso Kristui, naująjį Adomą. Apmąstydamas „Pradžios knygoje“ žmonijos (Adomo) nuopuolio istoriją, Paulius naudojasi joje pateikta teologine tiesa, kad tragiškos žmonijos vergystės priežastis yra nuodėmė. Etiologinis „Pradžios knygos“ pobūdis nurodo nuodėmę kaip bendros žmonijos kančios priežastį (skausmą, kančias, nesantaiką, smurtą ir mirtį). Adomo nepaklusnumas – tiek atskirai, tiek kartu (Pr 1, 27) – į pasaulį įvedė aktyvią ir pražūtingą jėgą.

Bet Jėzus Kristus yra išlaisvintojas. Per Jį atėjo atpirkimas ir amžinasis gyvenimas visiems. Jėzus yra „antrasis“ Adomas, priešingas pirmajam. Pirmasis žmogus neturėjo tikėjimo savo Kūrėju; jis nepakluso ir nutraukė draugystę su Juo. Bet Jėzus yra naujasis Adomas, absoliučiai ištikimas ir tobulai klusnus, kuris atiduoda savo gyvybę kad atkurtų mūsų draugystę su Dievu. Priešprieša pabrėžia neišmatuojamą Jėzaus teikiamos naudos pranašumą prieš Adomo padarytą žalą. „Jei dėl vieno žmogaus nusidėjimo turėjo mirti daugelis, tai dar labiau Dievo malonė ir vieno žmogaus, Jėzaus Kristaus, malonės dovana su kaupu atiteko daugybei“ (Rom 5, 15). Kontrastas tarp „vieno“ ir „visko“ išryškina visuotinį naujų draugystės ryšių, kuriuos atnešė Viešpats Jėzus, apimtį.

Pagrindinė Evangelijos skaitinio tema yra antrasis Viešpaties atėjimas šlovėje, siekiant teisti gyvus ir mirusius, kaip mes išpažįstame: „Jis vėl garbingai ateis gyvųjų ir mirusiųjų teisti“. Laikotarpis, atskiriantis tikinčiuosius nuo šio neišvengiamo skyrimo yra aktyvių lūkesčių laikas. Svarbiausia Evangelijos ištraukos mintis yra nebuvimas šeimininko, kuris, patikėjęs globoti ir tinkamai panaudoti paveldėjimą, nusišalina, nežiūrint į tai, kas gali įvykti. Siūlydamas tai kaip Dievo veikimo būdą, Jėzus taip pat apima žmonijai suteiktos laisvės slėpinį; mes galime pasirinkti, kaip valdyti gyvenimo dovaną be fizinio spaudimo, nejausdami manipuliavimo buvimo.

Šventajame Rašte prašymas „apjuosti savo strėnas“ pirmą kartą pateiktas Išėjimo 12, 11. Kontekstas yra pasiruošimas Paschos valgiui prieš artėjant mirties angelui ir pabėgus iš vergijos žemės. Po to frazė tapo įprasta kvietimo į tarnystę formuluote, kurią apibūdino Jėzus: „Tai buvo prieš Velykų šventes. Jėzus, žinodamas, jog atėjo valanda jam iš šio pasaulio keliauti pas Tėvą… Jėzus pakyla nuo stalo, nusivelka viršutinius drabužius ir persijuosia rankšluosčiu. Paskui įsipila vandens į praustuvą ir ima mazgoti mokiniams kojas“ (Jn 13, 1, 4–5). Šiuo gestu tarnavimas Dievo vardu buvo pakeistas į meilės sakramento laipsnį Eucharistijoje, kuris leidžia gavėjui dalyvauti Jėzaus gyvenime (Jn 6, 30–58). Neatsitiktinai ketvirtoji Evangelija Paskutinės vakarienės kontekstu paverčia kojų plovimą. Petrui, kuris bando apsisaugoti nuo to, „nevertam“ Mokytojo, Jėzus sako: „Jei tavęs nenumazgosiu, neturėsi dalies su manimi“ (Jn 13, 8). Plovimas kojų kitiems yra gestas, parodantis, kad Mokytojas patiki mokiniams savo gyvenimo būdą, nešamą visoms tautoms. Iš tikrųjų po Jėzaus prisikėlimo mokiniai atgrasomi nuo žiūrėjimo į dangų; verčiau jie yra skatinami eiti į misiją, kad įvykdytų visa, ką Jėzus pasakė ir padarė, su pažadu, kad Mokytojas grįš tokiu pačiu būdu, kuriuo paliko (Apd 1, 11). Mokytojo sugrįžimo mes laukiame tikėdami, apsijuosę savo strėnas, tai yra, tarnaudami kaimynams tikėjimu, skelbdami ir padėdami jiems dalyvauti išgelbėjime, kuris mums siūlomas kaip pažadas Eucharistijoje.

Žibintų metafora, kad jie nuolat degtų (Iš 27, 20 ir Kun 24, 2), laukimą apibūdina kaip kruopštaus dėmesingumo laiką. Akivaizdus šeimininko nebuvimas gali sukelti pagundą jį pakeisti, apsimetant absoliučiais gyvenimo arbitrais – ir savo, ir kitų – ir išsivadavus nuo turto, kuriuo patikėta rūpintis. Dievo požiūriu, laukimas atliepia meilės įstatymą. Mums, gyvenantiems, ilgas laukimo laikotarpis tik padidina mūsų troškimą susitikti su Dievu akis į akį. Turime būti tvirti nešdami neterminuoto pažado laikymosi naštą. Svarbu žinoti, kad visi gerai nugyventi metai, ieškant ir vykdant Dievo valią, yra *kairos,* laikas, tinkamas būti pavadintu namais. Jei esame pasiruošę šiai akimirkai, tai mūsų gyvenimą daro sėkmingu.

**2019 M. SPALIO 23 D.**

**XXIX EILINIO LAIKOTARPIO SAVAITĖ, TREČIADIENIS**

**ŠV. JONAS KAPESTRANAS, KUNIGAS. LAISVAS MINĖJIMAS**

Rom 6, 12–18

Ps 124, 1b–8

Lk 12, 39–48

Savo laiške romiečiams Paulius teigia, kad neverta remtis Mozės įstatymu, nes jis neišlaisvina žmonijos, o pavergia ir smerkia ją. Tiesą sakant, prieš ateinant Mozės įstatymui, nuodėmė ir mirtis jau buvo pasaulyje per Adomą. Bet kadangi Įstatymas dar nebuvo atskleistas ir vis dar nebuvo padaryta jokių priesakų, nusidėjėliams negalima buvo primesti jų nusižengimų ir jiems negalėjo būti taikomos įstatyme numatytos sankcijos. Tačiau pagal prigimtinį įstatymą, įrašytą visų širdyse, asmeninė atsakomybė už nuodėmę visiems liko ta pati. Todėl, gavę Įstatymą, žydai tik pamatė, kaip padidėja jų atsakomybė ir jų kaltės kartu.

Žydai tikėjosi, kad paskutinėmis dienomis, atėjus Mesijui, jis priims naują įstatymą arba naujai paaiškins įstatymą. Šis trečiasis laikotarpis, kurį Paulius vadina „laiko pilnatve“, buvo pradėtas Kristaus, pateptojo Dievo, gimimu ir Velykų slėpiniu. Paulius moko, kad su Jo atėjimu mes buvome išlaisvinti iš Įstatymo, nes Viešpaties Jėzaus malonė pradėjo viešpatauti.

Paulius palieka nuošalyje Nojaus istoriją ir tai, ką jis gali reikšti sandoros, nuodėmės ir įstatymo atžvilgiu, ir pereina tiesiai iš Adomo iki Mozės. Jis ketina spręsti šią problemą tik pagal Mozės įstatymą, nes būtent šiuo argumentu remiantis kai kurie žydai ar žydų krikščionys trikdė jo įkurtas krikščionių bendruomenes, bandydami primesti apipjaustymą kaip kažką būtina tam, kad Dievas galėtų juos išpirkti ir išgelbėti.

Dabar, kai Paulius teigia, kad Įstatymas netyčia buvo nuodėmės paplitimo priežastis ir kad net netiesiogiai tai sukėlė Dievo malonės išsiliejimą nuodėmės užvaldytai žmonijai, jis atsiveria daugeliui klausimų ir kritikos. Laukdamas prieštaravimų, kuriuos jis būtų gavęs, Paulius tvirtina, kad krikščionis, kartą prisijungęs prie mirusio ir prisikėlusio Kristaus Velykų slėpinio, nenori nieko daugiau daryti su nuodėme ir jos baisiais padariniais. Tai, kad Kristaus išteisinimas visiems atneša atpirkimą, gyvybę ir laisvę, dar nereiškia, kad nusidėjėlis gali toliau nusidėti taip, kaip anksčiau ar net daugiau, piktnaudžiaudamas savo laisve Kristuje ar provokuodamas Dievą dar labiau parodyti savo malonę. Autentiškas krikščionis laiko save mirusiu nuo nuodėmės ir gyvena vien dėl Dievo Kristuje Jėzuje. Todėl, būdamas nebe Įstatymo subjektu, bet saugodamas malonę, krikščionis yra raginamas pasiūlyti savo kūnui ir visai savo esybei praktikuoti tik gėrį, abipusę meilę ir teisingumą; jis yra pašauktas visiškai pasiaukoti tarnavimui Dievui kitų labui. Tai yra didžioji Bažnyčios evangelizuojanti misija. Iš tiesų, atpirkimas verčia mus atgimti iš naujo per įsūnystę ir reiškia naujo gyvenimo pradžią Šventosios Dvasios šviesoje.

Šis Pauliaus mokymas, susijęs su Įstatymu, puikiai atitinka Jėzaus mokymą. Klaidą padaręs administratorius, nepaisydamas aiškaus savo šeimininko įsakymo, bus nubaustas griežčiau nei tokią pats klaidą padaręs tarnautojas, nežinojęs apie galiojantį įstatymą. Tai yra labai paprastas mokymas, kurį apaštalas paaiškina savo laiške. Įstatymas padidino atsakomybę, taigi ir kaltę dėl pažeidimo. Visi, turintys religinį, socialinį, politinį, ekonominį, teisinį ar karinį autoritetą ir priemones, gaus griežtą bausmę, jei pasinaudos savo valdžia tam, kad piktnaudžiautų, išnaudotų ar engtų Dievo tautą ar sunaikintų jų namus, Dievo kūrinius.

Petro klausimas „Viešpatie, ar šį palyginimą pasakei tik mums, ar visiems?“ (Lk 12, 41) atveria akiratį visuomenės budrumo aspektui. Jėzaus palyginimas yra skirtas visiems bažnytinės bendruomenės nariams, kurie yra kviečiami kiekvieną dieną ištikimai atlikti savo užduotį, nieko neatidėję iki rytojaus. Tie, kurie yra kviečiami budėti, yra lyderio vaidmenyje bendruomenėje, jiems didesnė atsakomybė. Didysis iššūkis tarnauti Jėzui Kristui ir jo Evangelijai, o ne ja naudotis, visų pirma yra susijęs su bendruomenių vadovais. Tie, kurie sėdi stalo gale, prieš patiekdami sau, pirma turi įsitikinti, kad kiti gavo savo dalį. Jėzus giria sąžiningą ir išmintingą tarną, tą, kuris nesusižavi valdžia ir kuris tvarko išteklius tinkamai. „Laimingas tarnas, kurį sugrįžęs šeimininkas ras taip darantį. Sakau jums tiesą: jis paskirs jį valdyti visų savo turtų“(Lk 12, 43–44). Žemės gėrybių valdymas sąžiningai, teisingai ir skaidriai yra labai svarbus šiuolaikiniame pasaulyje, pasaulyje, kurį iškraipo grobuoniškas godumas ir kuriame žmonės dažnai yra verti mažiau nei daiktai. „Bet jeigu anas tarnas pasakys pats sau: “Mano šeimininkas neskuba grįžti” ir ims mušti tarnus bei tarnaites, valgyti, gerti ir girtuokliauti, tai to tarno šeimininkas sugrįš vieną gražią dieną, kai jis nelaukia, ir tokią valandą, kurią jis nė manyti nemano. Jis žiauriai nubaus jį, ir jam teks neištikimųjų likimas“ (Lk 12, 45–46).

Svarbu šiais žodžiais atkreipti dėmesį į į paskutinę nuorodą į „neištikimąjį“ ir į neištikimo tarno požiūrį, kuris savo širdyje įsitikinęs, kad Viešpaties atvykimas yra dal labai toli. Psalmėse atsiranda susiporavę kvailumas ir ateizmas: „Kvailys savo širdyje sako: „Dievo nėra“(Ps 14, 1; Ps 53, 2). Tiems, kurie nusprendžia išstumti Dievą iš savo širdies, nebus lengva pasveikinti savo kaimynus ir atpažinti jiems skirtą dieviškąjį planą. Evangelija skelbia, kad Viešpats vėl ateis kaip teisėjas ir visi žmonės turės atsiskaityti už savo gyvenimą. Tai ne grėsmė. Tai nėra Dievo pedagogikos dalis, siekianti mus būtinai nubausti. Krikščionių bendruomenė yra Tėvo namai, kur švenčiamas gyvenimas ir meilė. Kiekvienas iš mūsų patys renkamės atlygį arba pašalinimą.

Šv. Pauliaus ir Evangelijos vizijoje rimtai vertinamas blogis reiškia didžiulę provokaciją krikščioniškai misijai, atsižvelgiant į Kristaus pergalės prieš mirtį tikrumą. Kova misionieriško mokinio širdyje dėka per krikštą prasidėjusio Dvasios veikimo ir Kristaus yra centrinis krikščionių skelbimo ir liudijimo aspektas. Dėl užtikrintos pergalės ir gailestingos meilės Bažnyčios misija nebijo jokių kovos su blogiu formų. Tikintiesiems, kuriems buvo daug duota, daug pareikalauta – aukoti, skelbti ir dalintis dėka aiškios ir tikros žinios, kad išgelbėjimas nuo blogio ir mirties ateina tik iš Jėzaus Kristaus.

Tekstas darbinis, parengtas Kauno arkivyskupijos  misijų (YMM) komandos rūpesčiu pagal Vatikano rekomenduotas homilijas ( <http://www.october2019.va/en/mmsott2019/la-guida.html>)

Vertė Jovita Demskytė